SVI ร่วง 8% นิวโลว์ในรอบ 9 เดือน ฟากโบรกฯหั่นประมาณการกำไรปีนี้หลังงบฯ Q1/62 แย่กว่าคาด
SVI ร่วง 8% นิวโลว์ในรอบ 9 เดือน ฟากโบรกฯหั่นประมาณการกำไรปีนี้หลังงบฯ Q1/62 แย่กว่าคาด
SVI ร่วง 8% นิวโลว์ในรอบ 9 เดือน ฟากโบรกฯหั่นประมาณการกำไรปีนี้หลังงบฯ Q1/62 แย่กว่าคาด
10 พ.ค. 2562

ผู้สื่อข่าวรายงานว่า บริษัท เอสวีไอ จำกัด (มหาชน) หรือ SVI ณ เวลา 12.13 น. อยู่ที่ระดับ 4.24 บาท ลบ 0.38 บาท หรือ 8.23% ด้วยมูลค่าซื้อขาย 55.54 ล้านบาท ราคาหุ้นต่ำสุดในรอบ 9 เดือน โดยนับตั้งแต่หุ้นอ่อนตัวลงทดสอบระดับ 4.24 บาทเมื่อวันที่ 7 ส.ค.61

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯปรับคำแนะนำเป็น”เต็มมูลค่า”จากเดิม”ซื้อ”หุ้น บมจ.เอสวีไอ (SVI) โดยปรับลดประมาณการกำไรสุทธิปีนี้ลง 32% สะท้อน Core profit ไตรมาส 1/62 แย่กว่าคาด ปรับลดสมมติฐานการเติบโตของรายได้ลงเป็น +14.5% (เดิม +21.2%) ลดอัตรากำไรขั้นต้นเป็น 8.4% และ SG&amp;A/ยอดขายเพิ่มเป็น 4.9% หลังปรับประมาณการแล้ว พร้อมราคาพื้นฐานลดลงเป็น 4.30 บาท (อิง P/E ปีนี้ที่ 14 เท่า)
กำไรไตรมาส 1/62 แย่กว่าคาดมาก โดย Core profit 1Q62 ออกมาเพียง 19 ล้านบาท (-75%เทียบช่วงเดียวกันของปีก่อน, -99%เทียบไตรมาสก่อนหน้า) เนื่องจากอัตรากำไรขั้นต้นลดลงเหลือเพียง 6.3% จาก 7.1% ในไตรมาส 1/61 ส่วนรายได้อยู่ที่ 124 ล้านดอลลาร์ +20%เทียบช่วงเดียวกันของปีก่อน แต่ -10%เทียบไตรมาสก่อนหน้า ถือว่าดีน้อยกว่าที่ประเมินไว้เนื่องจากเศรษฐกิจโลกที่ชะลอตัว และเมื่อแปลงเป็นรูปบาท รายได้และมาร์จิ้นก็ถูกกระทบจากเงินบาทแข็งด้วย  นอกจากนั้นบริษัทมีต้นทุนเรื่องบุคลากรเพิ่มจากเตรียมการรองรับคำสั่งซื้อที่จะเข้ามาในระยะต่อไป ค่าใช้จ่าย SG&amp;A สูงขึ้น +39%fเทียบช่วงเดียวกันของปีก่อน, +12%เทียบไตรมาสก่อนหน้า เป็น 221 ล้านบาท
กำไรสุทธิบรรทัดสุดท้ายไตรมาส 1/62 เติบโต +10%เทียบช่วงเดียวกันของปีก่อน เป็น 71 ล้านบาท (แต่ -66%เทียบไตรมาสก่อนหน้า) ซึ่งการเติบโตมาจากรายได้จากการกลับรายการค้างจ่ายเกี่ยวกับสต๊อกและอุปกรณ์การผลิตเข้ามา 64 ล้านบาท
 
 